Leiden Bio Science Park

Leiden Bio Science Park je vedecký park združujúci spoločnosti a vzdelávacie inštitúcie zaoberajúce sa vedou o živej prírode. Je najväčším parkom s týmto zameraním v Holandsku, bol založený v roku 1984.
Súčasťou Leiden Bio Science Park je asi 60 biotechnologických spoločností napríklad Crucell, Galapágy, Pharming, OctoPlus a sedem vzdelávacích a výskumných inštitúcií napríklad Univerzita Leiden, Univerzitné medicínske centrum Leiden, TNO, Top Institut Pharma. Park obsahuje dva inkubátory, ktoré sú prispôsobené pre jednotlivé podniky.
V parku pôsobia dve vzdelávacie múzeá prírodných vied. Národné múzeum prirodzenej histórie Naturalis ročne navštívi viac ako 250 000 záujemcov. Od marca 2008 je otvorené nové múzeum zamerané na ľudské telo Corpus.

Zameranie

Leiden Bio Science Park sa zameriava na biomedicínske vedy a biotechnológie, s cieľom vývoja nových druhov liekov a prípravkov pre diagnostiku. Spoločnosti v parku sa podieľajú na výskume očkovacích látok, liekov určených na terapiu autoimunitných ochorení a chorôb seniorov, na liečbu svalovej dystrofie.

Veľkosť a poloha

Park sa rozkladá na ploche s rozlohou 110 hektárov, čo je zhruba veľkosť vnútorného mesta v Leidene. 36 ha je k dispozícii pre nový vývoj. Park je rozdelený do desiatich oblastí a zasahuje do dvoch miest: Leiden a susedného Oegstgeest. V rámci spoločností v parku pracuje približne 3 100 ľudí, v inštitúciách venujúcich sa vzdelávaniu cca 4 000 ľudí; najväčším zamestnávateľom je LUMC s počtom asi 7 000 ľudí.

História

História vzniku Leiden Bio Science Park sa viaže na históriu Leidenskej univerzity (1575), najstaršej v Holandsku. V priebehu storočí tam významní vedci tej doby prednášali a vykonávali svoj výskum: napríklad známy holandský profesor medicíny, botaniky a chémie Herman Boerhaave (1668-1738) bol prvý akademik v Európe, ktorý sa snažil zdôrazniť význam prírodných vied v štúdiu medicíny. Univerzita má tiež štyroch nositeľov Nobelovej ceny: Kamerlingh Onnes (fyzika), Hendrik Antoon Lorentz a Pieter Zeeman (objavy na poli optiky a elektroniky) a fyziológ Willem Einthoven (vynález reťazca galvanometra, ktorý umožnil rozvoj elektrokardiografie). Okrem toho tu pôsobili i fyzici Albert Einstein a Paul Ehrenfest. Univerzita je v súčasnosti považovaná za jedno z najlepších vedeckých centier v oblasti biotechnológie, medicíny, farmakológie, molekulárnej biológie, chémie a astronómie.
Leiden Bio Science Park bol založený v roku 1984 vedľa fakulty Leidenskej univerzity a univerzitného zdravotného centra LUMC. Mestská rada neskôr venovala túto časť mesta parku, čo umožnilo vznik najväčšieho vedecko-obchodného parku v Holandsku. V roku 1985 sa v parku usadili prvé tri spoločnosti, najväčší rozmach zaznamenal v roku 1999. V súčasnosti ho tvorí viac ako 88 spoločností.

Súčasnosť

Leiden Bio Science Park sa v súčasnosti (2013) rozširuje. S príchodom nových spoločností vznikajú nové budovy a inštitúcie. Univerzitné zdravotné centrum (LUMC) sa rozšírilo o nové budovy pre výskum a vzdelávanie. Spoločnosti OctoPlus a Crucell postavili nové výrobné závody. Novou súčasťou sa stala národná výskumná inštitúcia Ústav Pharma a štyri nové firmy v inkubátore Biopartner Center, napríklad Aeon Astron z Taiwanu. V decembri 2008 sa spoločnosť HAL Allergy presťahovala z centra mesta Haarlem do novej výrobnej a administratívnej budovy v parku.

Finančná podpora

V rámci Európskej únie predstavuje veda o živote predstavuje dôležitý pilier Lisabonskej stratégie, ktorá bola stanovená Radou Európy v roku 2000. Európska únia podporuje tento sektor finančne, aby dosiahla zlepšenie vied o živote v oblasti podnikateľskej klímy. V niekoľkých posledných rokoch poskytlo holandské Ministerstvo hospodárstva parku finančné prostriedky prostredníctvom špecializovaných programov ako napr. Biopartner.
Miestne a regionálne samosprávy, príslušné výskumné a vzdelávacie inštitúcie a podnikateľské kruhy sa zaviazali k podpore akčným programom pod heslom „Leiden – keď sa život stretne s vedou“. Ten stanovuje agendu najbližších rokov a poskytuje základ pre realizáciu a koordináciu projektov s finančníkmi a vládou.

Význam

Park je hodnotený ako najväčšie centrum vedy o živote v Holandsku a piate najväčšie centrum vedy v Európe. 8. októbra 2009 získal park v konkurencii 121 podnikateľských subjektov ocenenie Najlepší obchodný Park roka 2009.